laion/Wikipedia-Exotic huggingface dataset:
লক্ষ্মী প্রতুরী

লক্ষ্মী প্রতুরী হলেন একজন উদ্যোক্তা, তত্ত্বাবধায়ক, বক্তা এবং উপস্থাপক। তিনি নিজেই নিজেকে "লোক সংগ্রাহক" হিসেবে অভিহিত করে থাকেন। তিনি আইএনকে-এর প্রতিষ্ঠাতা ও সিইও। তিনি সরাসরি অনুষ্ঠান এবং ইঙ্কটকস.কম-এর উপস্থাপক এবং তত্তাবধায়ক হিসেবে কাজ করছেন। লক্ষ্মী আইএনকে-এর সহযোগিতায় সিঙ্গুলারিটিইউ ইন্ডিয়া সম্মেলনের পরিচালক হিসাবেও দায়িত্ব পালন করেছেন। তিনি সিঙ্গুলারিটি বিশ্ববিদ্যালয় কর্তৃক আয়োজিত এশিয়ার প্রথম শীর্ষ সম্মেলনে কাজ করেছেন। তিনি বেশ কয়েকটি পুরস্কার এবং সম্মান অর্জন করার পাশাপাশি ২০১৫ সালে অডি রিটজ পুরস্কার অনুষ্ঠানে "অনুপ্রেরণামূলক আইকন" খেতাব পেয়েছিলেন। অতঃপর তিনি ফোর্বস ম্যাগাজিনের ২০১০ সালের "উইমেন টু ওয়াচ ইন এশিয়া" তালিকাতে অন্তর্ভুক্ত ছিলেন। লক্ষ্মী মার্কিন যুক্তরাষ্ট্রে টিইডি সম্মেলন, জার্মানিতে ডিএলডি সম্মেলন এবং যুক্তরাজ্যে ওয়াইআরডির মত সম্মেলনে বক্তব্য পেশ করেছেন। এর পূর্বে, লক্ষ্মী দুই দশক ধরে মার্কিন যুক্তরাষ্ট্রে প্রযুক্তি, উদ্যোগের মূলধন এবং অলাভজনক শিল্পে কাজ করেছিলেন। তিনি হায়দ্রাবাদ, মুম্বাই, পোর্টল্যান্ড এবং সান ফ্রান্সিসকো বে এরিয়ায় বসবাস করেছেন। তিনি বর্তমানে বেঙ্গালুরু এবং উপসাগরীয় অঞ্চলের মধ্যে সময় কাটাচ্ছেন। লক্ষ্মী ভারতের বিশাখাপত্তনমে জন্মগ্রহণ করেছেন। তিনি হায়দ্রাবাদের ওসমানিয়া বিশ্ববিদ্যালয়ের অধীনে নিজাম কলেজ থেকে পড়াশোনা করেছিলেন; যেখানে তিনি স্নাতক ডিগ্রি লাভ করেছিলেন। ক্লাসে শিক্ষার্থীদের মধ্যে প্রথম স্থান নিয়ে স্নাতক হওয়ার পাশাপাশি তিনি গণিতে একটি স্বর্ণপদক পেয়েছিলেন। তিনি মুম্বইয়ের ভারতীয় প্রযুক্তিবিদ্যা প্রতিষ্ঠানে যোগ দিতে গিয়েছিলেন। তিনি ভারতের বাজাজ ইনস্টিটিউট থেকে এমবিএ শেষ করেছেন। পরে তিনি ওরেগনের পোর্টল্যান্ড স্টেট বিশ্ববিদ্যালয় থেকে দ্বিতীয় এমবিএ অর্জন করেছিলেন। পড়াশোনার এই কোর্স চলাকালীন, তিনি থিয়েটার আর্টসে মাইনর করেছেন। লক্ষ্মী মার্কিন যুক্তরাষ্ট্রে ইন্টেল-এ ১২ বছর ধরে অর্থ, বিপণন, ব্যবসায়িক উন্নয়ন এবং কৌশল ক্ষেত্রে কাজ করেছিলেন। তিনি ইন্টেলের সাথে কৌশলগত সম্পর্ক বিকাশের জন্য সফটওয়্যার বিকাশকারী, মিডিয়া সংস্থা এবং কন্টেন্ট সংস্থাগুলোর সাথে কাজ করেছিলেন। তিনি সেই দলেরও অংশ ছিলেন, যেটি ইন্টেলের বিনিয়োগকে আরও বড় প্রযুক্তিতে অন্তর্ভুক্ত করার কাজ শুরু করেছিল; এটি পরবর্তীকালে ইন্টেল ক্যাপিটালে বিবর্তিত হয়েছিল। লক্ষ্মী ভারতের বেঙ্গালুরুতে ৯৪.৩ এফএম রেডিওর একটি অনুষ্ঠান টক অ্যাট ১২ উইথ লক্ষ্মী প্রতুরী-এর উপস্থাপনা করেছেন; এই অনুষ্ঠানে তিনি বিভিন্ন ব্যক্তিবর্গের সাক্ষাৎকার গ্রহণ করেছেন। তিনি সান ফ্রান্সিসকো ক্রনিকল, সান জোসে মার্কারি নিউজ এবং মিন্টে নিবন্ধ প্রকাশ করেছেন। তদুপরি, তিনি জাতীয় পাবলিক রেডিওতে রেডিও অনুষ্ঠানে অবদান রেখেছেন। ২০১৪ সালে ভোগ ইন্ডিয়ার সপ্তম বার্ষিকী সংখ্যায় লক্ষ্মীকে নিয়ে লেখা ছিল, এই সংখ্যাটি নারী ক্ষমতায়নের উপর উৎসর্গীকৃত ছিল। "SingularityU India Summit"।  "The Audi Ritz Icon Awards 2015 dazzle Bengaluru"। ২৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।  "Women to Watch In Asia"।
বিন্দু মাধবী

বিন্দু মাধবী একজন ভারতীয় মডেল এবং চলচ্চিত্র অভিনেত্রী, তামিল ও তেলুগু সিনেমায় কাজ করছেন। তেলুগুতে অভিনয়ের ক্যারিয়ার শুরু করার পরে, তিনি তামিল সিনেমাতে চলে আসেন যেখানে তিনি ভিপ্পাম (২০১১), কাঝুগু (২০১২), কেদি বিল্লা কিল্লাদি রাঙ্গা (২০১৩) এবং পাসঙ্গা ২ (২০১৫) সহ বেশ কয়েকটি সফল চলচ্চিত্রে অভিনয় করেছেন। বিন্দু মাধবীর জন্ম অন্ধ্র প্রদেশের মদনপালে । তার বাবা বাণিজ্যিক কর বিভাগে একজন জেলা প্রশাসক ছিলেন, যার কারণে তার পরিবার তামিলনাড়ুর চেন্নাইতে স্থায়ীভাবে বসবাস শুরু করার আগে তিরুপতি, নেল্লোর, গুন্টুর, তেনালি, বিজয়ওয়াদা এবং হায়দরাবাদ সহ বিভিন্ন জায়গায় বসবাস করেছে। তিনি ২০০৫ সালে ভেলোর ইনস্টিটিউট অব টেকনোলজি থেকে বায়োটেকনোলজিতে ডিগ্রি অর্জন করেছিলেন। তিনি জানিয়েছেন যে, তিনি বিদেশে বায়োটেকনোলজিতে স্নাতকোত্তর অর্জনের এবং পরে এই ক্ষেত্রে একটি চাকরির পরিকল্পনা করছেন। মাধবীর একটি ভাই ছিল, সাগর, যিনি ২০১২ সালে মারা গিয়েছিলেন। বিগ বস (২০১৭) ম্যাগাল (২০০৭-২০১১) "Bindu Madhavi interview – Telugu Cinema interview – Telugu film actress"। Idlebrain.com। ২০০৮-১১-০৩। ২০১২-০৬-২৪ তারিখে মূল থেকে আর্কাইভ করা। সংগ্রহের তারিখ ২০১২-০৮-০১।  "Exclusive Interview With Bindu Madhavi – Interviews"। CineGoer.com। ২০০৯-০৭-১৩। ২৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০১২-০৮-০১।  Rao, Subha J. (২২ সেপ্টেম্বর ২০১৪)। "What's in a name? Quite a lot!"। The Hindu (ইংরেজি ভাষায়)। সংগ্রহের তারিখ ১৩ ডিসেম্বর ২০১৭।  "'I want an imperfect man who I can change' | Deccan Chronicle"। Archives.deccanchronicle.com। ২০১৩-০৭-২১। ৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৪-০৩।  https://www.newindianexpress.com/entertainment/tamil/2019/dec/26/first-look-of-mayan--launched-2081097.html "সংরক্ষণাগারভুক্ত অনুলিপি"। ২১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০২০।  ফেসবুকে বিন্দু মাধবী টুইটারে বিন্দু মাধবী ইন্টারনেট মুভি ডেটাবেজে Bindu Madhavi (ইংরেজি)
ইয়াসমিন পোনাপ্পা

ইয়াসমিন পোনাপ্পা, বাঙ্গালোরের একজন ভারতীয় মডেল। প্রিন্ট মিডিয়া এবং টেলিভিশন বিজ্ঞাপনে উপস্থিত হওয়ার পরে ইয়াসমিন প্রথমে থিয়াগারাজন কুমাররাজের গুন্ডা ছবি আরণ্য কান্দম (২০১১) -তে অভিনেত্রী হিসাবে কাজ করেছিলেন। অধিক সুযোগের সন্ধানে মুম্বাই স্থানান্তরিত হওয়ার আগে ইয়াসমিন পোনাপ্পা বেঙ্গালুরুতে মডেল হিসাবে তার ক্যারিয়ার শুরু করেছিলেন। ইয়াসমিন পরে থিয়াগারাজন কুমাররাজের তামিল গ্যাংস্টার চলচ্চিত্র অরণ্য কান্দম (২০১১) -এ অভিনয় করে তার চলচ্চিত্র অভিষেক হয়েছিল। চলচ্চিত্রটি যথাক্রমে সেরা সম্পাদনা এবং একজন পরিচালক বিভাগের সেরা অভিষেক চলচ্চিত্রের জন্য দুটি জাতীয় চলচ্চিত্র পুরষ্কারে ভূষিত হয়েছিল। ইয়াসমিন তার সাব্বুর চরিত্রে অভিনয়ের জন্য রেভ রিভিউ জিতেছিলেন, সিফাই ডটকম দিয়ে তিনি "তাঁর আত্মপ্রকাশের ভূমিকায় দুর্দান্ত" এবং "তিনি চরিত্রটির নির্দোষতা এবং চালাকির নিষ্ঠুরতা খুব ভালভাবেই প্রকাশ করেছেন"। পরে বিনোদন পোর্টাল ফুলি ফিল্মি এবং বিহাইন্ডউডস উভয়ই ছবিতে ইয়াসমিনের ভূমিকাকে সিনেমার সবচেয়ে শক্তিশালী মহিলা চরিত্রগুলির মধ্যে অন্তর্ভুক্ত করেছিল। ২০১৪ সালের আগস্টে, ইয়াসমিন মাদ্রাজ শহরের শ্রদ্ধাঞ্জলি হিসাবে মুরুগাপ্পা গ্রুপ কর্তৃক "দ্য মাদ্রাজ সং" শিরোনামে একটি মিউজিক ভিডিওর শুটিং করা হয়েছিল, যা শহরের ৩৭৫তম বছর উদ্‌যাপন উপলক্ষ্যে তৈরী করা হয়েছিল। ২০১৭ সালে, ইয়াসমিন দিলিপ কুমার পরিচালিত কলকি নামে একটি স্বল্পদৈর্ঘ্য ছবিতে কাজ করেছিলেন এবং সহশিল্পী ছিলেন কিশোর। ছবিটি মে ২০১৭ মুক্তি পায় শর্ট ফিল্ম কলকি (২০১৭) "These women want us to have a conversation about how dark is beautiful | Metro News"। Metro.co.uk। ২০১৬-০৮-০৩। সংগ্রহের তারিখ ২০১৭-১১-১৪।  Kodagu First (২০০৯-১১-০১)। "Kodagu First » Yasmin Ponnappa"। Kodagufirst.in। সংগ্রহের তারিখ ২০১৭-১১-১৪।  "Review : (2011)"। Sify.com। ২০১১-০৬-১০। সংগ্রহের তারিখ ২০১৭-১১-১৪।  "Heroines who shook up the system - Behindwoods.com - Tamil Movie Slide Shows - Simran | Reemma Sen | Jyothika | Asin | Trisha | Anushka | Ramya Krishnan | Laila"। Behindwoods.com। সংগ্রহের তারিখ ২০১৭-১১-১৪।  "9 Unforgettable Female Characters of Tamil Cinema | Fully Filmy Rewind"। YouTube। ২০১৭-১০-০৯। সংগ্রহের তারিখ ২০১৭-১১-১৪।  "What we can learn from Samantha holding a butcher's knife – Fully Filmy"। Fullyfilmy.in। ২০১৭-০২-২৫। ২০১৭-১১-১৪ তারিখে মূল থেকে আর্কাইভ করা। সংগ্রহের তারিখ ২০১৭-১১-১৪।  "'Shooting The Madras Song was a fantastic experience'"। The Hindu। সংগ্রহের তারিখ ২০১৭-১১-১৪।  "Kalki movie review: A low-key yet intriguing story about love and time : Reviews, News - India Today"। Indiatoday.intoday.in। ২০১৭-০৫-১৭। সংগ্রহের তারিখ ২০১৭-১১-১৪।  "Kishore and Yasmin in Kalki directed by Dhilip"। Behindwoods.com। ২০১৭-০৫-১৫। সংগ্রহের তারিখ ২০১৭-১১-১৪।  ইন্টারনেট মুভি ডেটাবেজে ইয়াসমিন পোনাপ্পা (ইংরেজি)
ইয়াগনা শেঠী

ইয়াগনা শেঠী, হলেন একটি ভারতীয় অভিনেত্রী, যা কন্নড় সিনেমায় কাজের জন্য পরিচিত। তিনি ২০০৭ সালের চলচ্চিত্র অন্দু পৃথ্বী কাদে, ছবিতে তার অভিষেক হয়েছিল। তারপর তিনি এদ্দেলু মঞ্জুনাথ ছবিতে অভিনয় করেন, যার জন্য তিনি ফিল্মফেয়ার পুরস্কারের বিশেষ পুরস্কার জিতেছিলেন। তিনি সুগ্রীব (২০১০) এবং অলাইড নামানে ইলে বান্দে সুমনে (২০১১) ছবি দুটিতে অভিনয় করে সকলের দৃষ্টি আকর্ষণ করতে পেরেছিলেন। অবজ্ঞাপূর্ণ ও গুরুতর চরিত্রে অভিনয় করার জন্য খ্যাত, তিনি লাভ গুরু (২০০৯), কল্লা মল্লা সুল্লা (২০১১) এবং উলিদাবারু কান্দেন্দে (২০১৪) এর মতো অন্যান্য সমালোচনামূলক এবং বাণিজ্যিক সাফল্যমন্ডিত ছবিতে অভিনয় করে যাচ্ছিন। তিনি ২০১৬ সালে ভারসধারা দিয়ে টেলিভিশনে আত্মপ্রকাশ করেছিলেন। ইয়াগনা শেঠী জন্ম কর্ণাটকের কুড়েমুখের তুলুভা সম্প্রদায়ের উমেশ শেঠি এবং জয়ন্তী শেঠির ঘরে। তাঁর তিন ভাইবোন - মহলক্ষ্মী, গায়ত্রী এবং অশ্বিনী রয়েছে। তিনি পানাম্বুরের কেন্দ্রীয় বিদ্যালয়ে পড়াশোনা করেছেন, তারপর মঙ্গালোরের এসডিএম কলেজে স্নাতক (বিবিএম) কোর্স এবং পরে মণিপাল বিশ্ববিদ্যালয় থেকে ফাইন্যান্সে স্নাতকোত্তর (এমবিএ) অর্জন করেন । বরসধারা (২০১৬–২০১৭) "Yagna Shetty – I am Happy in Kannada"। supergoodmovies.com। ২২ জুলাই ২০১২। ২১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৫।  "Yagna is not just serious"। Deccan Chronicle। ১৯ মার্চ ২০১৪। সংগ্রহের তারিখ ২১ জানুয়ারি ২০১৫।  "Mangalore: ' I didn't Intend to Act in Movies' Yajna Shetty"। daijiworld.com। ১৫ নভেম্বর ২০০৬। ২১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৫।  "Film and finance for Yagna Shetty"। indiaglitz.com। ২৯ সেপ্টেম্বর ২০০৬। ৯ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৫।  ইন্টারনেট মুভি ডেটাবেজে ইয়াগনা শেঠী (ইংরেজি)
অমৃতা প্যাটেল

অমৃতা প্যাটেল হলেন একজন ভারতীয় ব্যবসায়ী, যিনি একজন পরিবেশবিদ এবং সমবায় দুগ্ধ খাতের সাথে সংযুক্ত রয়েছেন। তিনি ১৯৯৯ সাল থেকে ২০১৪ সাল পর্যন্ত জাতীয় দুগ্ধ উন্নয়ন বোর্ডের নেতৃত্বে ছিলেন, যা বিশ্বের বৃহত্তম দুগ্ধ উন্নয়ন কর্মসূচী অপারেশন বন্যার নেতৃত্ব দিয়েছে। তিনি আরও বেশ কয়েকটি সংস্থার সভাপতিত্ব করেছেন এবং বোর্ডের ব্যাংকের সদস্য ছিলেন। ২০০১ সালে তিনি পদ্মভূষণ পুরস্কার পেয়েছিলেন। অমৃতা প্যাটেল ১৯৪৩ সালের ১৩ই নভেম্বর তারিখে তৎকালীন ব্রিটিশ ভারতের নতুন দিল্লির সফদরজং রোডের একটি বাসায় জন্মগ্রহণ করেছিলেন। তিনি একজন সরকারী কর্মচারী ছিলেন। তিনি রাজনীতিবিদ হিরুভাই এম. প্যাটেল এবং সবিতা বেনের কন্যা। তিনি তাঁর বাবা মায়ের পাঁচ কন্যার মধ্যে কনিষ্ঠ। তাঁর বাবা অবসর গ্রহণের পরে, তাঁর পরিবার ১৯৫৯ সালে গুজরাটের আনন্দে ফিরে আসেন। তিনি মুম্বই থেকে উচ্চ শিক্ষা লাভ করেন এবং ভেটেরিনারি সায়েন্স এবং পশুপালন বিভাগ হতে স্নাতক সম্পন্ন করেছেন। ১৯৬৫ সালে তিনি আমুল নামে একটি দুগ্ধ সমবায়-এ যোগদান করেন এবং ভার্গিস কুরিয়েনের অধীনে প্রশিক্ষণ গ্রহণ করেছিলেন। আমুলের সাথে চার দশক কাজ করার পরে, তিনি ১৯৯৮ সাল থেকে ২০১৪ সাল পর্যন্ত জাতীয় দুগ্ধ উন্নয়ন বোর্ডের (এনডিডিবি) সভাপতির দায়িত্ব পালন করেছিলেন। এনডিডিবির ব্যবস্থাপনা পরিচালক হিসাবে, তিনি বিশ্বের বৃহত্তম দুগ্ধ উন্নয়ন কর্মসূচী চালনায় গুরুত্বপূর্ণভাবে নেতৃত্ব দিয়েছিলেন। তিনি দিল্লির মাদার ডেয়ারি চেয়ারপারসনও হয়েছিলেন; আন্তর্জাতিক ডেইরি ফেডারেশনের ভারতীয় জাতীয় কমিটির সভাপতি এবং পরে হিমাচল প্রদেশ সরকারের পরিকল্পনা কমিশনের একজন সদস্য হয়েছিলেন। তিনি ভারতীয় রিজার্ভ ব্যাংক এবং ন্যাশনাল ব্যাংক ফর এগ্রিকালচার অ্যান্ড পল্লী উন্নয়ন বোর্ডের (এনএবিএআরডি) সদস্য ছিলেন। তিনি পরিবেশ ও বাস্তুশাসন সুরক্ষার পক্ষে কাজ করেছেন। তিনি বাস্তুশাস্ত্র বিষয়ে কাজ করা ফাউন্ডেশন ফর ইকোলজিকাল সিকিউরিটির চেয়ারম্যান ছিলেন। দুগ্ধ খাতের উন্নয়ন ও পরিচালনায় তাঁর অবদানের জন্য তিনি অনেক পুরস্কার পেয়েছেন, এর মধ্যে আছে ফিনান্সিয়াল এক্সপ্রেস আজীবন সম্মাননা পুরস্কার, জাতি গঠনের জন্য জওহরলাল নেহরু জন্মশতবর্ষ পুরস্কার (১৯৯৯-২০০০), ওয়ার্ল্ড ডেইরি এক্সপোর ইন্টারন্যাশনাল বর্ষসেরা আন্তর্জাতিক ব্যক্তি (১৯৯৭), ডেইরি অ্যাসোসিয়েশন ফেলোশিপ, কৃষিমিত্র পুরস্কার, ফুয়েল ইনজেকশন ইঞ্জিনিয়ারিং সংস্থা থেকে ফাউন্ডেশন জাতীয় পুরস্কার, সহকারিতা বন্ধু পুরস্কার, বোরলগ পুরস্কার (১৯৯১), ইন্দিরা গান্ধী পর্যাবরণ পুরস্কার (২০০৫), মাহিন্দ্রা সমৃদ্ধি কৃষ্ণ শিরোমণি সম্মাননা (আজীবন সম্মানয়া পুরস্কার, ২০১৬) ইত্যাদি। ২০০১ সালে ভারত সরকার তাঁকে তৃতীয় সর্বোচ্চ বেসামরিক পুরস্কার পদ্মভূষণ প্রদান করেছিল। Vyas, Rajani (২০১২)। ગુજરાતની અસ્મિતા Gujaratni Asmita (গুজরাটি ভাষায়) (5th সংস্করণ)। Akshara Publication। পৃষ্ঠা 314। ওসিএলসি 650457017।  "The lonely mission of Amrita Patel"। The Financial Express (ইংরেজি ভাষায়)। ২০০৩-১২-১৭। সংগ্রহের তারিখ ২০১৯-০৪-১০।  "Amrita Patel on Kurien's ideologies, the road ahead"। Rediff। ২০১২-০৯-১২। সংগ্রহের তারিখ ২০১৯-০৪-১০।  "Dr. Amrita Patel | nddb.coop"। www.nddb.coop। সংগ্রহের তারিখ ২০১৯-০৪-১০।  "Amrita Patel gets environ award"। The Hindu Business Line (ইংরেজি ভাষায়)। ২০০৮-০৬-০৬। সংগ্রহের তারিখ ২০১৭-০৩-০৪।  Srivastava, Shilpika (২০১৬-০৩-০৮)। "Amrita Patel awarded with Mahindra Samriddhi Krishi Shiromani Samman"। Jagranjosh.com। সংগ্রহের তারিখ ২০১৯-০৪-১০।
সুলজ্জা ফিরোদিয়া মোটওয়ানী

সুলজ্জা ফিরোদিয়া মোটওয়ানী (জন্ম: ২৬শে আগস্ট ১৯৭০) হলেন একজন ভারতীয় উদ্যোক্তা এবং সমাজসেবী। তিনি বর্তমানে কাইনেটিক ইঞ্জিনিয়ারিং লিমিটেডের ভাইস চেয়ারপারসন এবং কাইনেটিক গ্রিন এনার্জি অ্যান্ড পাওয়ার সলিউশন লিমিটেডের প্রতিষ্ঠাতা ও সিইও। দ্য কাইনেটিক গ্রুপ-টি তার মেয়াদে অসাধারণ প্রসার লাভ করেছে। নিছক মোপেড প্রস্তুতকারক হিসাবে শুরু করলেও এটি বর্তমানে মোপেড, মোটরযুক্ত স্কুটার থেকে শুরু করে মোটরসাইকেল পর্যন্ত সমস্ত দুই চাকার গাড়ি সরবরাহ করে থাকে। তিনি সম্প্রতি গ্রুপ কার্যক্রমগুলো স্বয়ংচালিত সিস্টেম এবং সবুজ শক্তিতে প্রসারিত করতে পুনর্গঠন করেছেন। সর্বাধিক উল্লেখযোগ্যভাবে, তিনি কাইনেটিক গ্রিন এনার্জি এবং পাওয়ার সলিউশন নামে একটি সংস্থা প্রতিষ্ঠা করেছেন, যার লক্ষ্য হ'ল সবুজ গতিশীলতা এবং বৈদ্যুতিক যানবাহনে বিশেষজ্ঞ হওয়া এবং বৈদ্যুতিন অটো, বাগি এবং ছোট বৈদ্যুতিন ট্যাক্সি চালু করার মাধ্যমে এই প্রযুক্তি জনগণের কাছে পৌঁছে দেওয়া। সুলজ্জা ফিরোদিয়া ১৯৭০ সালের ২৬শে আগস্ট তারিখে জন্মগ্রহণ করেছেন। তিনি ১৯৯০ সালে পুনে বিশ্ববিদ্যালয়ের বৃহন্ মহারাষ্ট্র মহাবিদ্যালয় কলেজ অফ কমার্স থেকে বাণিজ্য বিষয়ে স্নাতক শেষ করেছেন। তিনি পিটসবার্গের কার্নেগি মেলন বিশ্ববিদ্যালয় থেকে এমবিএর ধারণ করেছেন। তিনি প্রয়াত শ্রী এইচকে ফিরোদিয়ার নাতনী, যিনি কাইনেটিক ইঞ্জিনিয়ারিংয়ের প্রতিষ্ঠাতা এবং ফিরোদিয়া গ্রুপের প্রতিষ্ঠাতা ও বর্তমান চেয়ারম্যান পদ্মশ্রী অরুণ ফিরোদিয়ার মেয়ে। তাঁর পড়াশুনার পুরো সময় জুড়েই তিনি ক্রম তালিকার ওপরদিকে থাকতেন। এসএসসি পরীক্ষায় তাঁর নাম তালিকার উপর দিকেই ছিল এবং এইচএসসি পরীক্ষায় তিনি রাজ্যে শীর্ষে ছিলেন। সুলজ্জা ফিরোদিয়া মনীষ মোটওয়ানীর সাথে বিবাহ বন্ধনে আবদ্ধ হয়েছিলেন; তাঁদের সোহালী নামে একটি ১৫ বছরের কন্যা সন্তান রয়েছে। তিনি সকলকে কসরত করতে উৎসাহ প্রদান করেন। এছাড়াও তিনি একজন ম্যারাথন দৌড়বীর। তিনি ক্রীড়া জগতে ব্যাডমিন্টন খেলা সম্পর্কে বেশ উৎসাহী একজন ব্যক্তিত্ব। তিনি স্কিইং, স্কাই ডাইভিং এবং স্কুবা ডাইভিংয়ের মতো দুঃসাহসী খেলাধুলারও পছন্দ করেন। কাইনেটিক মোটর কোম্পানিতে যোগদানের আগে, তিনি ক্যালিফোর্নিয়ায় অবস্থিত একটি বিনিয়োগ বিশ্লেষণ সংস্থা বিএআরআরএ ইন্টারন্যাশনালের সাথে চার বছর যাবত কাজ করেছিলেন। তিনি ভারতে কাইনেটিক মোটর কোম্পানির কার্যক্রম পরিচালনায় মুখ্য ভূমিকা পালন করেছিলেন। সুলজ্জা কোম্পানির জন্য নতুন কৌশল নকশা করা এবং তা বাস্তবায়নে প্রধান ভূমিকা পালন করেছিলেন। তিনি কাইনেটিক মোটর কোম্পানির পরিচালক এবং কাইনেটিক গ্রিন এনার্জি লিমিটেড-এ ভূমিকা পালন করছেন। তিনি গ্রুপের সামগ্রিক ব্যবসায়িক উন্নয়নমূলক কর্মকান্ডের দায়িত্বে আছেন। "Aim to raise revenue to Rs 500cr in 3 years: Kinetic Motors"। MoneyControl.com। সংগ্রহের তারিখ ২০১৩-১২-১২।  "Kinetic Motor Co Ltd (KNH:Natl India)"। Bloomberg Businessweek। সংগ্রহের তারিখ ২০১৩-১২-১২।  "BUSINESS LEADERS SULAJJA MOTWANI"। in.com। ২০১৩-১২-১৫ তারিখে মূল থেকে আর্কাইভ করা। সংগ্রহের তারিখ ২০১৩-১২-১২।  "Sulajja Firodia Motwani"। Ekikrat.in। ২০১৩-১২-১৬ তারিখে মূল থেকে আর্কাইভ করা। সংগ্রহের তারিখ ২০১৩-১২-১২।  ভারতীয় উদ্যোক্তা: সুলজ্জা ফিরোদিয়া মোতওয়ানি
জিয়া মোদী

জিয়া মোদী (জন্ম: ১৯শে জুলাই ১৯৫৬) হলেন একজন ভারতীয় কর্পোরেট আইনজীবী এবং ব্যবসায়ী। তিনি কর্পোরেট সংযুক্তি ও অধিগ্রহণ আইন, নিরাপত্তা আইন, বেসরকারী ইক্যুইটি এবং প্রকল্পের অর্থ সম্পর্কিত একজন যোগ্য ব্যক্তি হিসাবে বিবেচিত হন। জিয়া হলেন ভারতের প্রাক্তন অ্যাটর্নি জেনারেল সোলি সোরাবজির কন্যা এবং ধর্ম অনুসারে তিনি বাহাই। ভারতের শীর্ষস্থানীয় আইন সংস্থাগুলোর মধ্যে এজেডবি অ্যান্ড পার্টনারস-এর প্রতিষ্ঠাতা অংশীদার জিয়া ভারতের অন্যতম শীর্ষস্থানীয় কর্পোরেট অ্যাটর্নি। আইনি বিশ্বে তাঁর অবদানের জন্য তিনি ভারতে এবং আন্তর্জাতিকভাবে স্বীকৃত হয়েছেন। তিনি জেনারেল ইলেকট্রিক, টাটা কন্‌সাল্টেন্সি সার্ভিসেস, রিলায়েন্স ইন্ডাস্ট্রিজ, আদিত্য বিড়লা গ্রুপ এবং বেদান্ত গ্রুপের সাথে কাজ করেছেন। তিনি কোহলবার্গ ক্রাভিস রবার্টস, বাইন ক্যাপিটাল এবং ওয়ারবার্গ পিনকাস সহ বড় বড় প্রাইভেট ইক্যুইটি হাউসের পরামর্শ প্রদান করেন। তিনি ২০১৮ এবং ২০১৯ সালে ফরচুন ইন্ডিয়া দ্বারা প্রকাশিত সবচেয়ে ক্ষমতাধর নারী উদ্যোক্তাদের মধ্যে ১ নম্বরে রয়েছেন। মোদির মুম্বাইয়ের এলফিনস্টোন কলেজ থেকে তার স্কুল জীবনের পড়াশোনা সম্পন্ন করেছেন। তিনি ক্যামব্রিজের সেলউইন কলেজে আইন বিভাগে পড়াশোনা করেছেন। অতঃপর ১৯৭৯ সালে, হার্ভার্ড ল স্কুল থেকে মাস্টার্স ডিগ্রী অর্জন করেছিলেন। তিনি নিউ ইয়র্ক স্টেট বার পরীক্ষা পাস করার পর নিউ ইয়র্ক রাজ্যে একজন অ্যাটর্নি হিসাবে কাজ করার যোগ্যতা অর্জন করেছিলেন। ভারতে ফিরে আসার আগে তিনি নিউইয়র্ক সিটিতে বেকার ও ম্যাককেঞ্জির সাথে পাঁচ বছর কাজ করেছিলেন। তাঁর স্বামী, ব্যবসায়ী জয়দেব মোদী, ডেল্টা কর্পের চেয়ারম্যান ছিলেন। তাঁরা মহারাষ্ট্রের মুম্বইয়ে বসবাস করেন এবং তাঁদের তিন মেয়ে (অঞ্জলি, আরতি এবং অদিতি) রয়েছে। তিনি ১৯৮৪ সালে মুম্বইয়ে নিজস্বভাবে আইন অনুশীলন শুরু করেছিলেন, তিনি এজেডবি অ্যান্ড পার্টনারস গঠনের জন্য অন্যান্য সংস্থাগুলোর সাথে দুবার সংহত হয়েছিলেন; এটি এখন ভারতের অন্যতম বড় আইন সংস্থা, যেখানে তিনি ম্যানেজিং পার্টনার হিসেবে কাজ করেন। তিনি ফোর্বসের "পাওয়ার উইমেন ইন বিজনেস"-এর তালিকাতে এবং ফরচুন ইন্ডিয়া প্রকাশিত শীর্ষস্থানীয় ৫০ জন সবচেয়ে ক্ষমতাধর মহিলা তালিকায় স্থান পেয়েছেন। জিয়া মোদী ২০১৯ সালে অ্যাক্রিটাস স্টার দ্বারা প্রকাশিত বিশ্বব্যাপী শীর্ষ ১৩ জন নারী অ্যাক্রিটাস স্টার-এর মধ্যে একজন ছিলেন। এছাড়াও তিনি "শীর্ষস্থানীয় আইনজীবী" হিসাবে স্বীকৃতি লাভ করেছেন। তিনি ২০১৫ সালে, ইউরোমনি এশিয়া উইমেন ইন বিজনেস আইন পুরস্কার অনুষ্ঠান আজীবন সম্মাননা অর্জন করেছিলেন। "Chambers & Partners - Zia Profile"। Chambers & Partners। ২০১৮-০৬-১৩ তারিখে মূল থেকে আর্কাইভ করা। সংগ্রহের তারিখ ২০১৮-০৬-১৩।  "RSG India - Law Firm Rankings"। ৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।  "সংরক্ষণাগারভুক্ত অনুলিপি"। ৬ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।  Perkins, Christine (Spring ২০০৬)। "Profile: A Passage in India"। সংগ্রহের তারিখ ২৬ মে ২০১২।  The Voyage To Excellence: The Ascent of 21 Women Leaders of India Inc  "Forbes - Power Women"। ৯ মে ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।  "Fortune India - Most Powerful Women (2017)"। ১৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
নগরকান্দা পৌরসভা

নগরকান্দা পৌরসভা বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা। নগরকান্দা পৌরসভা ১৬ মার্চ ১৯৯৯ সালে গঠন করা হয়। নগরকান্দা পৌরসভার আয়তন- ৭.৫ বর্গ কিলোমিটার। জনসংখ্যা ১৮,৯৫৭ জন। শিক্ষার হার : ৫৮%। শিক্ষা প্রতিষ্ঠানঃ বর্তমান মেয়র- মো. রায়হান উদ্দিন মিয়া ঢাকা বিভাগ ফরিদপুর জেলা "নগরকান্দা পৌরসভা"। বাংলাদেশ জাতীয় তথ্য বাতায়ন। ৭ মে ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।  "নগরকান্দা পৌরসভা"। বিডি মেয়র। ৩ মে ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
দীপালী পন্ত জোশী

ড. দীপালী পন্ত জোশী ভারতীয় রিজার্ভ ব্যাংকের একজন প্রাক্তন নির্বাহী পরিচালক (তিনি ২০১৭ সালে অবসর গ্রহণ করেছেন)। তিনি একজন অর্থনীতিবিদ, যিনি অর্থনৈতিক বিষয়ে বিভিন্ন পত্রিকায় কলাম লিখে থাকেন। তিনি তাঁর কর্মজীবনে মুদ্রা পরিচালনা বিভাগ, আইন বিভাগ এবং পূর্বানুমান বিভাগে পেশাগত দায়িত্ব পালন করেছেন। তিনি তথ্য অধিকার আইনের আওতায় প্রথম উত্তরবিচারকারী কর্তৃপক্ষ ছিলেন, পাশাপাশি তিনি ইনস্টিটিউট অফ ব্যাংকিং পার্সোনাল সিলেকশন (আইবিপিএস)-এর পরিচালনা পরিষদের একজন সদস্য ছিলেন। এছাড়াও তিনি ভারতীয় রিজার্ভ ব্যাংক নোট মুদ্রণ প্রাইভেট লিমিটেডের (বিআরবিএনএমপিএল)-এর পরিচালক ছিলেন। তিনি রাজস্থানের আরবিআই-এর আঞ্চলিক পরিচালক হিসাবেও দায়িত্ব পালন করেছেন। কার্যনির্বাহী পরিচালক পদে নিযুক্ত হওয়ার পূর্বে তিনি গ্রাহক সেবা বিভাগ এবং পল্লী পরিকল্পনা ও ঋণ বিভাগের দায়িত্বে কর্মরত ছিলেন। দীপালী পন্ত জোশী এলাহাবাদের সেন্ট মেরি কনভেন্টে এবং এলাহাবাদ বিশ্ববিদ্যালয়ে পড়াশোনা করেছেন। তাঁর বাবা মি. জগদীশ মোহন পন্ত এলাহাবাদ হাইকোর্টের একজন উকিল ছিলেন এবং পরবর্তীকালে উত্তর প্রদেশ রাজ্যের মহাপরিপালক এবং সরকারি অছি হিসেবে কর্মরত ছিলেন। তাঁর মা অধ্যাপক চন্দ্র পান্ত এলাহাবাদ বিশ্ববিদ্যালয়ে ইতিহাস বিভাগে পাঠদান করেছেন। দীপালী পন্ত জোশী তাঁর বাবা মায়ের একমাত্র সন্তান। তিনি রাজীব জোশী নামে এক ব্যক্তির সাথে বিবাহ বন্ধনে আবদ্ধ হয়েছিলেন। তাঁদের দুটি ছেলে রয়েছে; যাদের নাম পরিতোষ এবং কুনাল। দীপালী পন্ত জোশী হার্ভার্ড বিশ্ববিদ্যালয়ের এশিয়া সেন্টারের একজন সহযোগী ছিলেন; যেখানে তিনি অর্থসংস্থান এবং অর্থনৈতিক ক্ষেত্রে ডক্টরাল গবেষণা করেছেন। তিনি এলাহাবাদ বিশ্ববিদ্যালয়ের আইন ও পরিচালনা বিভাগ থেকে ডক্টরেট ডিগ্রি অর্জন করেছেন। তিনি ১৯৮১ সালে সরাসরি ভারতীয় রিজার্ভ ব্যাংক-এ যোগ দিয়েছেন এবং তখন থেকেই রিজার্ভ ব্যাংকের সাথে কাজ করে যাচ্ছেন। নাগরিক ব্যাংক ও মুদ্রা পরিচালনার দায়িত্বে থাকা প্রধান জেনারেল এবং আরবিআই হায়দ্রাবাদের প্রশাসনিক দায়িত্বে কর্মরত অবস্থায় তিনি বেশ কয়েকটি গুরুত্বপূর্ণ পেশাদার দায়িত্ব পালন করেছেন। তিনি অন্ধ্র প্রদেশ রাজ্যের ব্যাংকিং খাতের ন্যায়পাল, ব্যাংকার্স প্রশিক্ষণ কলেজের অধ্যক্ষ এবং অন্ধ্র ব্যাংকের বোর্ড পরিচালক হিসেবে কাজ করেছেন। তিনি পূর্বে পল্লী পরিকল্পনা ও ঋণ বিভাগের প্রধান মহাব্যবস্থাপক হিসেবে কাজ করেছেন। তিনি ব্যাংকে কাজ করার পাশাপাশি একজন লেখকও; তিনি এপর্যন্ত চারটি উল্লেখযোগ্য বই রচনা করেছেন। তিনি কলেজ অফ অ্যাগ্রিকালচারাল ব্যাংকিং, মুসৌরীর আইএএস একাডেমি, হায়দ্রাবাদের প্রশাসনিক স্টাফ কলেজ এবং বিভিন্ন ভারতীয় ও বিদেশী বিশ্ববিদ্যালয়গুলোতে বক্তৃতা প্রদান করেন। তিনি বেশ কয়েকটি গুরুত্বপূর্ণ আন্তর্জাতিক সম্মেলনে আরবিআই-এর প্রতিনিধিত্ব করেছেন। "Bloomberg - Are you a robot?"। www.bloomberg.com। সংগ্রহের তারিখ ২০১৯-০১-০৩।  Press Releases by Reserve Bank of India,Date : 1 Jan 2013 "Deepali Pant Joshi: Indian rural banking sector – big challenges and the road ahead"। ১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৩।
চন্দা কোচার

চন্দা কোচার (বা চন্দা আদভানী, জন্ম: ১৭ই নভেম্বর ১৯৬১) হলেন আইসিআইসিআই ব্যাংকের প্রাক্তন ব্যবস্থাপনা পরিচালক এবং প্রধান নির্বাহী কর্মকর্তা। তবে, ২০১৮ সালের ৪ঠা অক্টোবর তারিখে তাঁর বিরুদ্ধে দুর্নীতির অভিযোগ উঠার পরে তিনি তাঁর পদ থেকে সরে দাঁড়িয়েছিলেন। ভিডিওকন গ্রুপের ঋণ সম্পর্কিত মামলায় অভিযুক্ত হওয়ার পর তিনি আইসিআইসিআই ব্যাংকের বোর্ড থেকে অনির্দিষ্টকালের জন্য ছুটি নিয়েছিলেন। সেন্ট্রাল ব্যুরো অফ ইনভেস্টিগেশন চন্দা কোচার এবং তাঁর স্বামী দীপক কোচারকে আর্থিক জালিয়াতি মামলায় একজন সুবিধাভোগী হিসেবে অভিহিত করেছিল। বিচারপতি বি. এন. শ্রীকৃষ্ণের তদন্ত সভা জানিয়েছে যে, কোচার আইসিআইসিআই ব্যাংকের আচরণবিধি লঙ্ঘন করেছিলেন, এর ফলে তাঁর সকল ধরনের অধিকার এবং সুবিধাগুলো বাতিল করে দেওয়া হয়েছিল। তাঁর প্রস্থানের পরে, অন্তর্বর্তীকালীন ব্যবস্থাপনা পরিচালক এবং প্রধান নির্বাহী কর্মকর্তা সন্দীপ বকশি পুরো সময়ের এমডি এবং সিইও নিযুক্ত হয়েছিলেন। চন্দা কোচার ১৯৬১ সালের ১৭ই নভেম্বর তারিখে ভারতের রাজস্থানের যোধপুরের একটি হিন্দু সিন্ধি পরিবারে জন্মগ্রহণ করেছেন। তিনি জয়পুরের সেন্ট অ্যাঞ্জেলা সোফিয়া স্কুল থেকে স্কুল জীবনের পড়াশোনা সম্পন্ন করেছেন। এরপরে তিনি মুম্বই চলে যান, যেখানে তিনি জয় হিন্দ কলেজে যোগ দিয়েছেন এবং পরবর্তীতে মুম্বই বিশ্ববিদ্যালয়ের বাণিজ্য বিভাগে স্নাতক ডিগ্রি অর্জন করেছেন। ১৯৮২ সালে স্নাতক সম্পন্ন করার পরে, তিনি ইনস্টিটিউট অফ কস্ট অ্যাকাউন্টেন্টস অফ ইন্ডিয়া থেকে পরিব্যায় হিসাববিদ্যা (কস্ট অ্যাকাউন্টেন্সি) বিভাগে পড়েছেন এবং পরে জমনালাল বাজাজ ইনস্টিটিউট অফ ম্যানেজমেন্ট স্টাডিজ থেকে ব্যবস্থাপনা বিভাগ হতে ডিগ্রি অর্জন করেছেন। তিনি ব্যবস্থাপনা বিভাগে তাঁর শ্রেষ্ঠত্বের জন্য ওকহার্ড স্বর্ণপদক জয়ের পাশাপাশি পরিব্যায় হিসাব বিভাগে জে. এন. বোস স্বর্ণপদক লাভ করেছিলেন। ১৯৮৪ সালে চন্দা কোচার ভারতের ইন্ডাস্ট্রিয়াল ক্রেডিট অ্যান্ড ইনভেস্টমেন্ট কর্পোরেশন (আইসিআইসিআই)-এ একজন ব্যবস্থাপনা প্রশিক্ষণার্থী হিসেবে যোগদান করেছিলেন। আইসিআইসিআই-এ তাঁর শুরুর দিনগুলোতে, তিনি টেক্সটাইল, কাগজ এবং সিমেন্টের মতো শিল্পের প্রকল্পগুলোর মূল্যায়ন, পর্যবেক্ষণ এবং পরিচালনা প্রকল্পে কাজ করেছেন। ২০০৯ সালে চন্দা কোচার ব্যাংকের ব্যবস্থাপনা পরিচালক এবং প্রধান নির্বাহী কর্মকর্তার পদে নিযুক্ত হন এবং ভারত ও বিদেশে সংগঠিত ব্যাংকের বিভিন্ন কার্যক্রমের দায়িত্বে নিয়োজিত ছিলেন। তিনি ব্যাংকের বেশিরভাগ সহায়ক প্রতিষ্ঠানের বোর্ডগুলোরও সভাপতিত্ব করেছেন, যার মধ্যে ভারতের শীর্ষস্থানীয় বেসরকারী ক্ষেত্রের জীবন বীমা এবং সাধারণ বীমা সংস্থাগুলো অন্তর্ভুক্ত ছিল। চন্দা কোচার মুম্বইয়ে তাঁর শৈশব অতিবাহিত করেছেন। তিনি দীপক কোচারের সাথে বিবাহ বন্ধনে আবদ্ধ হয়েছেন, যিনি একজন বায়ুশক্তি উদ্যোক্তা এবং তাঁর ব্যবসায়িক সহপাঠী ছিলেন। তাঁদের দুটি সন্তান রয়েছে; আরতি নামে একটি কন্যা এবং অর্জুন নামে একটি ছেলে। "Executive Director's Profile"। ICICI Bank। ২২ জুন ২০১৮ তারিখে মূল থেকে আর্কাইভ করা। সংগ্রহের তারিখ ২২ জুন ২০১৮।  "Chanda Kochhar quits ICICI Bank; Sandeep Bakhshi appointed new CEO - Times of India"। The Times of India। সংগ্রহের তারিখ ২০১৮-১০-০৪।  "Who is Who named by CBI in Chanda Kochhar Case"। Indian Express। সংগ্রহের তারিখ ২০১৯-০১-২৭।  "Justice Shrikrishna Panel indicts Chanda Kochhar - Economic Times"। Economic Times। সংগ্রহের তারিখ ২০১৯-০১-৩০।  Ms. Chanda Kochhar, Joint Managing Director, ICICI Bank Limited. ICICI Bank official site ICICI was merged into its daughter project ICICI Bank in 2002. "Chanda Kochhar appointed ICICI Bank CEO from May '09"।